Markus Qunn sindromu

Markus Qunn sindromu və ya nisbi afferent bəbək defekti — işıq testi vasitəsilə müşahidə olunan tibbi bir simptomdur. Bu test nəticəsində işıq sağlam gözdən zədələnmiş gözə keçirildikdə bəbəklər kifayət qədər daralmır. Zədələnmiş göz işığı hələ də müəyyən dərəcədə qəbul edir, lakin bəbək sfinkterinin daralması normadan çox aşağı olur.

Markus Qunn sindromunun ən geniş yayılmış səbəbi görmə sinirinin (torlu qişa ilə görmə sinirlərinin kəsişməsi arasında) zədələnməsi və ya ağır torlu qışa xəstəliyidir. Bu simptomun adı şotlandiyalı oftalmoloq Robert Markus Gunnun şərəfinə qoyulub.

 Ekspertiza 
Markus Qunn sindromu bəbəklərin aafferentlik defektini və zədələnmiş gözün işığa reaksiyasının zəiflədiyini göstərir.

"Salınan işıq" () testində işıq növbə ilə sol və sağ gözə yönəldilir. Bu zaman normal insanlarda işıq hansı gözə yönəldilsə də, hər iki bəbək eyni dərəcədə daralmalıdır. Bu hal bəbəklərin işığa qarşı düz və defektsiz reaksiya verdiyini göstərir. Defektli aafferentliyi olan gözə isə İşıq yönəldildikdə bəbəklərin daralmasında zəiflik müşahidə olunur. Beləliklə, zədələnmiş gözə yönələn işıq, sağlam gözə yönələn işıqdan  fərqli olaraq bəbəklərin daralmasına səbəb olmur.

Markus Qunn zamanı görmə sinirinin ümumi zədələnməsindən fəqli olaraq göz işığı ümumiyyətlə qəbul etmir. Bu halda zədələnmiş gözə yönəldilən güclü işıq heç bir effekt yaratmır.

Anizokoriya müşahidə edilmir. Markus Qunn sindromu dağınıq sklerozdan irəli gələn retrobulbar görmə Sinirinin nevriti zamanı da yarana bilər. Lakin, bu zaman 1–2 həftəyə xəstənin görmə qabiliyyəti bərpa olunmalıdır.Mumenthaler Neurology 4ed, Thieme 2004, page 486 Demyelinating diseases

 İstinadlar 



Kateqoriya:Göz xəstəlikləri